《满江红 北固山晚眺》
清代·张友书

怪石松根，写木落、江寒时节。吟未了、金山老树，象山残雪。

独自临江亭上望，风涛两岸无休歇。问凭今吊古几回来，皆空裂。

千古事，翻风叶。千古恨，横将铁。望秣陵何处，晚霞明灭。

林际蟾光犹未吐，空中雁影遥相接。听怒潮东下海门来，声呜咽。

作者简介：张友书，字静宜，丹徒人。拔贡、候选训导陈宗起室。有《倚云阁诗存》。